Nafarroako Parlamentuko Mahaiak, 2018ko urriaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, erlijio islamikoaren ikasgaiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

– 2018-2019 ikasturtean zer ikastetxetan eskaintzen ari da erlijio islamikoaren ikasgaia? Zehaztu ikastetxez ikastetxe, herriz herri eta hizkuntza-ereduz eredu.

– Zein da ikasgela-kopurua? Zer mailatan?

– Zenbat ikasle dago ikasgela bakoitzeko?

– Zenbat pertsona kontratatu dira ikasgaia emateko?

Zehaztu zer titulazio eskatu den, zer kontratazio-molde baliatu den eta ikasgaia zer hizkuntzatan ematen den.

Corellan, 2018ko urriaren 2an

Foru parlamentaria: Alberto Catalán Higueras